Ellen Horn

Ellen Horn (født Stoesen; 1951) er en canadiskfødt norsk skuespiller og tidligere kulturminister. Hun er oppvokst på Tjøme. Horn spilte dukketeater i tre år etter at hun fullførte videregående skole.NRK nyheter 7. oktober 2009 Hun er utdannet fra Statens Teaterhøyskole og har vært tilknyttet Fjernsynsteatret, Nationaltheatret som skuespiller og teatersjef, og ble utnevnt til teatersjef på Riksteatret i februar 2005. Hun var kulturminister i Jens Stoltenbergs første regjering, 2000–2001.

 Kunstnerisk virke 
 Dukketeater 
Ellen Stoesen (senere Horn) tok examen artium på dramalinjen ved Tønsberg Gymnas da hun var 18 år gammel. Og etter å ha sett et program på NRK TV fra en workshop holdt av Oslo Nye Dukketeater bestemte hun seg for at hun ville arbeide med dukketeater. Hun kontaktet Arne Mykle, som nettopp var tiltrådt som Oslo Nye Dukketeaters leder. Arne Mykle fortalte senere i sin bok Dukketeater underveis at han ikke hadde vært i tvil om å ansette Ellen Stoesen: «Hun kom, jeg så, hun vant. Hun var et opplagt talent».

Som dukkespiller på Oslo Nye Dukketeater debuterte Ellen Stoesen i oppsetningen Ali Baba og de førti røverne, dramatisert og regissert av Agnar Mykle. Jane Mykle hadde laget dukkene til forestillingen. Ellen Stoesen var dukkefører for tjenestepiken Morgana.

 Skuespiller 
Etter å spilt dukketeater fra 1969 til 1972 studerte hun på Teaterhøyskolen. Etter endt studie i 1975 var hun skuespiller ved Oslo Nye Teater fra 1975 til 1981, i NRK Fjernsynsteatret i 1977 og 1978, og fra 1980 på Nationaltheatret. Fra 1983 til 1986 var hun knyttet til Nationaltheatrets biscene Torshovteatret.

 Karriere 
Ellen Horn var teatersjef ved Nationaltheatret fra 1992 til hun ble utnevnt som statsråd i Jens Stoltenbergs første regjering i 2000. Stoltenberg skrev i sin biografi at han vurderte Åse Kleveland som kulturminister i sin første regjeringsdannelse, men valgte Ellen Horn da hun fikk gode attester av blant annet Thorvald Stoltenberg.

Som teatersjef ryddet hun opp i økonomien og de kunstneriske problemene ved teateret. I 2005 fikk hun jobb som teatersjef ved Riksteateret i Oslo.

 Privatliv 
Ellen Horn er søster av skuespiller og dukkespiller Christine Stoesen (født 1953). Deres foreldre var Knut Ivar Stoesen (1913–86) og Lita Eveline Meinich (1917–99). Faren var sakfører, og moren drev en liten restaurant ute på Tjøme.Tilbake til føttene i bladet Vi over 60, den 25. juni 2015, s. 40–43

Ellen Horn er mor til to døtre. Gjennom sitt ekteskap med scenograf Per Horn er hun mor til teaterregissør Kjersti Horn (født 1977) og gjennom sitt senere ekteskap med jazztrommeslageren Jon Christensen (1943–2020) er hun også mor til sanger og skuespiller Emilie Stoesen Christensen (født 1986).

 Noen roller 
 Seg selv i Helt perfekt, TV-Norge
 Ingrid i Neste sommer (Sesong 1–7) (TV-serie, 2014–2020)
 Sigrid Undset i Undset (Trøndelag Teater 2005)Trøndelag Teater – hjemmeside
 Margrete i Adjø solidaritet (Film, 1985)
 Frida med hjertet i hånden. (Film, 1993)
 Borghild i Jul på Månetoppen (Adventskalender, 2002)

 Referanser 

 Eksterne lenker 




Kategori:Norske kulturministre
Kategori:Ap-statsråder
Kategori:Statsråder i Regjeringen Stoltenberg I
Kategori:Norske statsråder etter 1945
Kategori:Norske skuespillere
Kategori:Norske teatersjefer
Kategori:Personer fra tidligere Tjøme kommune
Kategori:Personer fra Færder kommune
Kategori:Personer tilknyttet Den Norske Opera & Ballett
Kategori:Norske dukkespillere